Keanu Reeves

Keanu Charles Reeves (* 2. September 1964 in Beirut, Libanon) is en kanaadsch Schauspeler un Musiker (Bassist).

De Naam Keanu kummt ut de hawaiischen Spraak (Keanu „de Kole“). De Schauspeler is na sien Unkel Henry Keanu Reeves nöömt. Sien Naam is de korte Form vun sien hawaiischen Oor-Oor-Unkel Keaweaheulu.

 Familie 
De Öllern vun Keanu Reeves, de Kostümdesignerin Patricia, boren Taylor, un de Geoloog Samuel Nowlin Reeves Jr. hebbt sik in Beirut in en Nachtclub kennenlehrt, woneem Patricia as Showgirl arbeiten de. Se weer to de Tiet 19, he 21. Keanus Vadder is vun hawaiisch-chines’sche Afstammen. Keanu reeves hett en Süster, Kim (* 1966 in Beirut, Libanon) un twee Halfsüstern: Karina Miller (* 1976 in Toronto, Kanada) un Emma Rose Reeves (* 1980 auf Hawai’i).

Sien Vadder weer lange Tiet drogenafhangig un hett ü.a. Marihuana, Herion, Ecstasy, LSD un Kokain nahmen. Wegen Drogenhannel is he 1992 ok to teihn Johr Gefängnis veroordeelt wesen, man al na twee Johr ünner strenge Oplagen wedder rut kamen. Sien Fro hett sik 1966 vun em scheden laten un de Familie hett den Kontakt afbroken. En Versöhnen hett dat twüschen Keanu Reeves un sien Vadder opstunns nicht geven. He hett noch twee mol wedder heiraat un leeft hüüt op Big Island, Hawai’i. De Moder vun Keanu Reeves is na de Scheden na New York togen un hett dor den Speelbaas Paul Aaron heiraat. Se tögen wieter na Toronto, Kanada, wo ok disse Eh na söss Maanden wedder scheedt weer. Se weer noch twee wietere mol verheiraat. Vundaag leeft se in Los Angeles.

 Privatleven 
Keanu Reeves is in Toronto, Kanada, opwussen, woneem he de Jesse Ketchum Public School, North Toronto Secondary un dat De La Salle College 'Oaklands''' besocht hett. Man he müss veermol de High School wesseln vunwegen sien mangelhafte Disziplin. En vun sien Schoolmeesters segg dorto later mol: „He keem faken ahn Böker na School oder harr sien Schoolarbeiten nich maakt. Wenn he fraagt weer, grien he blots un güng na Huus, üm sien Böker to hollen.“ In de High School for the Performing Arts nehm he denn Schauspeelünnericht un wull Schauspeler warrn. Mit 17 Johren hett he aver de School endgellig afbroken un hett sik toeerst mit verscheeden Arbeiten as Striedschohslieper, Kaak oder Goorner, bit he de eersten Feernseh- un Theaterrullen kregen hett.

Reeves weer eng befrünnt mit sien Kolleeg River Phoenix, mit den he tohopen in I Love You to Death un My Own Private Idaho speelt harr. Phoenix is an’n 31. Oktober 1993 na een Överdosis Heroin un Kokain vör den Nachtclub Viper Room in Los Angeles tohopenbroken un noch vör Oort doodbleven. Dat Schicksal meen dat wieterhen nich goot mit Reeves: 1994 is sien Süster Kim an Leukämie krank worrn. De gemeensome Dochter mit Jennifer Syme, Ava Archer Reeves-Syme weer kort na den Spood The Matrix 1999 an Wiehnachten een Maand to fröh dood boren. Twee Maanden later sünd Reeves un Syme uteneen gahn hebbt aver wieter Kontakt hollen. Keanu Reeves müss in’n April 2001 (över dat Internett) künnig warrn, dat Jennifer Syme op’n Weg torüch vun en Party vun Marilyn Manson mit ehren Jeep verunglückt un storven weer. Man vermodt, datt se ünner dat Inwarken vun verscheeden Antidepressiva un Drogen stünn.

Reeves is bit vundaag nich verheiraat, is aver jümmer wedder mol mit ünnerscheedlich Fronslüüd to sehn. Man seggt vun em, dat he mit all sien Ex-Fründinnen ok na de Splitten jümmers noch goten Kontakt hollen deit.

 Keanu Reeves vundaag 
Reeves leeft siet 2003 in de Hollywood Hills in Los Angeles, USA, het aver ok en Apartment in New York. An sik höört Reeves keen Religion an, aver he weer christlich optogen un intresseert sik teemlich för den Buddhismus.

Neven de Schauspeleree is Musik en Hobby vun Reeves. To sien fröhen Favoriten tellt John Coltrane, The Ramones, The Exploited, Joy Division, The Clash un veele annere. Mit 23 Johren hett he lehrt, Bassgitarr to spelen un is Liddmaat worrn bi de 1991 grünnten Grupp Dogstar. Mit de Band hett he as Vörgrupp för Bands as Bon Jovi speelt un is lever op Tour dör Europa gahn as in Speed 2 – Cruise Control mittospelen. 2003 is de Band bit op wieteres op Ies leggt worrn. Tohopen mit den Dogstar Slagtüger Rob Mailhouse is Reeves in dat Bandprojekt Becky mitinstegen. De Band hett he 2005 verlaten, wiel sien Schauspeleree em nich noog Tiet laten deit, faken op Tour oder op Konzerten to gahn.

En anneret Hobby sünd Motorrööd. He besitt en 1974er Norton “Combat” Commando 850 cm³, en 1972er Norton Commando 750 cm³, en Moto Guzzi un en Harley-Davidson. He hett dormit ok al faken Unfäll hatt. Bi en „Demon Ride“ ahn Licht is he mit en Felswand vun’n Topanga Canyon tohopenstött un hett sik dorbi en Miltreet totogen un müss opereert warrn.

Reeves mag Sportoorten as Ieshockey, Surfen, Rieden un Joggen. Noch vundaag speelt he Ieshockey för’n goten Zweck. Schach un Literatur höört neven en goten Wien to sien Passionen.

 Karriere 

In Toronto hett Reeves an’t Stadttheater speelt, sünners Rullen in Stücken vun William Shakespeare, un hett somit eerste Insichten wunnen. Eerste Feernseh- un Kinorullen harr he af 1979 in Low-Budget-Produkschonen. Sien eersten Film weer Dream to Believe, wobi he ok de Union Card vun de Screen Actors Guild kregen hett, de bi Anfängers so geern nahmen warrt, wieldat man ahn de Kort in’t Showgewarf kuum gote rullen kriegen kann. 1986 güng he ut Kanada weg.

Mit de Rull vun den dusseligen Teenager Ted in Bill & Ted's Excellent Adventure schap he sien Dörbrook in Hollywood. Man weltbekannt worrn is he erst 1994 mit den Film Speed, mit den ok sien Kollegin Sandra Bullock bekannt worrn is. Siether kriggt he Gagen in Millionenhööch, warrt aver vun veele Kritikers jümmer noch scheef ankeken, de sien Schauspeel as hölten un utdruckslos betekent. Aver dorop nich wieter achtend hett he in Hollywood en Rullenanbott na dat neegste, so dat he sik sogor verlöven kunn, de Rull in Speed 2 aftolohnen üm mit sien Band op our to gahn. De Rull as Reknerhacker Neo in de Matrix-Trilogie hett em 1999 in de hööchsten Regen vun de best betahltsten Hollywood-Schauspelers brocht. De slechten Kritiken warrt sietdem ok jümmers weniger. Mit twee bit dree Filmen jedet Johr tellt Reeves to de flietigsten Schauspelers in Hollywood.

 Filmografie (Utwahl) 
 Johr Titel Synchroonsnacker 1984 Letting Go, Feernsehndt.: Frei für eine neue Liebe   1986 Youngblooddt.: Bodycheck Frank Schaff 1986 Brotherhood Of Justice, Feernsehndt.: Young Streefighters   1987 River’s Edgedt.: Das Messer am Ufer Thomas Petruo 1988 Dangerous Liaisonsdt.: Gefährliche Liebschaften Torsten Sense 1988 The Night Beforedt.: Eine verrückte Reise durch die Nacht Gedeon Burkhard 1988 Permanent Recorddt.: The Last Song   1988 Bill & Ted’s Excellent Adventuredt.: Bill & Ted's verrückte Reise durch die Zeit Andreas Fröhlich 1989 Parenthooddt.: Eine Wahnsinnsfamilie Frank Schaff 1990 I Love You to Deathdt.: Ich liebe Dich zu Tode Joachim Tennstedt  1991 My Own Private Idahodt.: My Private Idaho Pascal Breuer  1991 Bill & Ted’s Bogus Journeydt.: Bill & Ted's verrückte Reise in die Zukunft Gedeon Burkhard 1991 Point Breakdt.: Gefährliche Brandung Nicolas Böll 1992 Bram Stoker’s Dracula Udo Schenk 1993 Little Buddha Benjamin Völz 1993 Much Ado About Nothingdt.: Viel Lärm um nichts Joachim Tennstedt 1993 Even Cowgirls Get the Bluesdt.: Cowgirl Blues Benjamin Völz 1994 Speed Benjamin Völz 1995 A Walk in the Cloudsdt.: Dem Himmel so nah Benjamin Völz 1995 Johnny Mnemonicdt.: Vernetzt - Johnny Mnemonic Benjamin Völz 1996 Feeling Minnesotadt.: Minnesota Benjamin Völz 1996 Chain Reactiondt.: Außer Kontrolle Benjamin Völz 1997 The Devil’s Advocatesdt.: Im Auftrag des Teufels Benjamin Völz 1999 The Matrixdt.: Matrix Benjamin Völz 2000 The Giftdt.: The Gift – Die dunkle Gabe Olaf Pfennig 2000 The Watcher Benjamin Völz 2000 The Replacementsdt.: Helden aus der zweiten Reihe Benjamin Völz 2001 Hardball Benjamin Völz 2001 Sweet November Benjamin Völz 2003 Something’s Gotta Givedt.: Was das Herz begehrt Benjamin Völz 2003 The Matrix: Reloadeddt.: Matrix Reloaded Benjamin Völz 2003 The Matrix: Revolutionsdt.: Matrix Revolutions Benjamin Völz 2005 Thumbsuckerdt.: Thumbsucker – Bleib wie Du bist! Benjamin Völz  2005 Constantine Benjamin Völz 2005 Ellie Parkerdt.: Elli Parker – Schauspielerin Benjamin Völz 2006 A Scanner Darkly – The Moviedt.: A Scanner Darkly – Der dunkle Schirm Benjamin Völz 2006 The Lake Housedt.: Das Haus am See Benjamin Völz 2008 Street Kings Benjamin Völz 2008 The Day the Earth Stood Stilldt.: Der Tag an dem die Erde stillstand Benjamin Völz 2010 Henry’s Crimedt.: Henry und Julie Benjamin Völz 2012 Generation Um…dt.: Threesome – Eine Nacht in New York Benjamin Völz 2013 Man of Tai Chi Benjamin Völz 2013 47 Ronin Benjamin Völz 2014 John Wick Benjamin Völz 2015 Knock Knock Benjamin Völz 2016 Exposeddt.: Exposed: Blutige Offenbarung Benjamin Völz 2016 The Hole Truthdt.: Lügenspiel Benjamin Völz 201 John Wick: Chapter 2dt.: John Wick: Kapitel 2 Benjamin Völz 2016-18 Swedish Dicks, Feernsehreeg Benjamin Völz

 Diskografie 
 1996, 16. Juli – Dogstar: Quattro Formaggi EP – Debüt-Album (Volcano)
 1997, 15. Oktober – Dogstar: Our Little Visionary (Volcano)
 2000, 11. Juli – Dogstar: Happy Ending (Ultimatum)
 2003, 3. Juni – Compilation: Keanu Reeves Collection (Pioneer)

 Utteken 
Vun Anfang an weer Reeves in Hollywood as Eye Candy (Fein antokieken) betekent un kreeg dorför ok faken Utteken. Reeves hett bit vundaag teihn Priesen wunnen un weer för wietere 19 Utteken nomineert, dorünner aver ok mehrfach för den Razzie Award. 

Wunnen hett he:
 1992: den MTV Movie Award in de Kategorie Begehrteste Mann för Point Break.
 1995: den MTV Movie Award in de Kategorie Best Filmpoor (tohopen mit Sandra Bullock) för Speed.
 2000: den Blockbuster Entertainment Award in de Kategorie Geern sehn Dorsteller – Action/Science Fiction för The Matrix.
 2000: den Golden Slate vun de Csapnivalo Awards in de Kategorie Best Hööftdorsteller för The Matrix.
 2000: den MTV Movie Award in de Kategorie Best Kamp (tohopen mit Laurence Fishburne) för The Matrix.
 2000: den MTV Movie Award in de Kategorie Best Dorsteller för The Matrix.
 2004: den Taurus Honorary Award vun de World Stunt Awards.
 2005: sien Steern op’n Walk of Fame.
 2006: den Teen Choice Award in de Kategorie Best Filmkuss (tohopen mit Sandra Bullock) för The Lake House.
 2008: den Bambi in de Kategorie Schauspeel – internatschonal.

 Anners wat 
 Reeves’ Ökelnaam is „The Wall“ (de Wand), wiel he bi’t Ieshockey jümmer in’t Toor steiht, alles hoolt un kuum en Woort seggt.
 Keanu is Linkshänder, speelt den Bass aver mit rechts.
 Keanu is siet de Dreiharbeiten to Speed goot mit Sandra Bullock befrünnt.
 Reeves düütsche Synchronstimm gifft Benjamin Völz.

 Literatur 
 David Bassom: "Das große Keanu Reeves Album" (Rutkamen: 1996; Vgs) ISBN 3-8025-2406-3
 Sheila Johnston: "Keanu" (engl.; Rutkamen: September 1996; Pub Overstock) ISBN 0-283-06301-7
 Sheila Johnston: "Keanu Reeves" (engl.; Rutkamen: Juni 1997; Pan) ISBN 0-330-34382-3
 Berndt Schulz: "Keanu Reeves" (Rutkamen: 1999; Econ) ISBN 3-612-26697-7
 Brian J. Robb: "Keanu Reeves: An Excellent Adventure" (engl.; Rutkamen: August 2002; Plexus) ISBN 0-85965-313-7
 J. J. Goodrich: "The Keanu Matrix" (engl.; Rutkamen: September 2003; AMI) ISBN 1-932270-18-3
 Kohler, Michael:  Keanu Reeves . Bertz + Fischer Verlag, Berlin 2005, ISBN 3-929470-44-6
 Marina Marsilio: "Frank & Anastasia Eine Postkarte an Keanu Reeves"'' (Rutkamen: November 2004; Blackbetty) ISBN 3-902467-00-2

 Weblenken 



Kategorie:Mann
Kategorie:Börger von Kanada
Kategorie:Schauspeler
Kategorie:Engelsch
Kategorie:Boren 1964